Обикновено при избора на стандартна (монолитна) холна секция предимството е по-голямото пространство за съхранение и излагане на вещи, но тези секции се характеризират с ограничение на мястото за телевизор. Когато избереш модулна холна секция, един или няколкото от модулите имат възможност за различно разположение при монтаж, което предразполага продуктът да бъде подходящ за използване с телевизор с по-голям размер. С оглед на възможността за разместването, модулните секции дават по-голяма гъвкавост за разположението им в помещението.